《寿魏鹤山》
宋代·吴泳

濂溪雅爱莲，程子乐观鱼。
生机不停息，天理原平铺。
美人湖上来，挹绣天东隅。
清气荡喧浊，德风振纤枯。
人酣莺花国，雨满菜豆区。
肯縻尔好爵，而夺渠贞符。
鹰鸇好弹击，乃谓鸾凤疎。
原言崇明德，永作国璠玙。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。